text: Hold øje med jeres børn
  02 juli 2010 kl. 12.37
  Hedensted kommune plages af hærværk og svineri.
  Når de unge fester i Hedensted kommune, laver de ballade.
  Det er f.eks. gået ud over Løsning IF og havnen i Juelsminde på det seneste.
  - Før i tiden bestod unges lovovertrædelser ofte af, at de kørte ulovligt på knallert. Efterhånden er det blevet mere rabiate ting, de finder på. Meget skyldes ikke mindst, at de unge eksperimenterer med stoffer og spiritus, siger landbetjent Preben Duch til Horsens Folkeblad.
  Han og Birgit Fisker fra Ungdomsskolen opfordrer forældrene til at holde øje med, hvad deres børn går og laver.
  